ປະທານາທີບໍດີ ພົນລະເຮືອນມຽນມາ ສາບານໂຕ ເຂົ້າຮັບຕໍາແໜ່ງ
ນາຍົກລັດຖະມົນຕີມຽນມາ ສາບານໂຕເຂົ້າຮັບຕໍາແໜ່ງ ປະທານາທິບໍດີພົນລະເຮືອນ ຄົນໃໝ່ ຂອງປະເທດ.
ບັນດາເຈົ້າໜ້າທີ່ມຽນມາກ່າວວ່າ ນາຍົກລັດຖະມົນຕີ Thein Sein ໄດ້ສາບານໂຕເຂົ້າຮັບ ຕໍາແໜ່ງປະທານາທິບໍດີຂອງປະເທດ ຊຶ່ງເປັນຂີດໝາຍໃນການໂອນອໍານາດຢ່າງເປັນທາງ ການໃຫ້ລັດຖະບານພາຍໃຕ້ການນໍາພາຂອງພົນລະເຮືອນ ຫລັງຈາກພວກທະຫານໄດ້ປົກ ຄອງປະເທດມາເປັນເວລາຫລາຍທົດສະວັດ ບັນດາເຈົ້າໜ້າທີ່ແລະສື່ມວນຊົນແຫ່ງລັດຂອງມຽນມາກ່າວວ່າ ທ່ານ Thein Sein ໄດ້ສາ ບານໂຕເຂົ້າຮັບຕໍາແໜ່ງປະທານາທິບໍດີໃນວັນພຸດມື້ນີ້ ຊ້ອງໜ້າຂອງພວກສະມາຊິກລັດຖະ ສະພາຊຸດໃໝ່ທີ່ໄດ້ຖືກເລືອກຕັ້ງໃນເດືອນພະຈິກປີຜ່ານມານີ້ ພວກເຈົ້າໜ້າທີ່ແລະສື່ມວນ ຊົນເວົ້າຕື່ມວ່າ ພວກຮອງປະທານາທິບໍດີ ຄື ທ່ານ U Tin Aung Oo ແລະທ່ານ Sai Mauk Kham ກໍໄດ້ສາບານໂຕເຂົ້າຮັບຕໍາແໜ່ງໃນພິທີດຽວກັນ ສື່ມວນຊົນແຫ່ງລັດກ່າວວ່າ ລັດຖະບານທະຫານທີ່ໄດ້ປົກຄອງມຽນມາ ມາຕັ້ງແຕ່ປີ 1988 ເປັນຕົ້ນມານັ້ນ ບັດນີ້ໄດ້ຖືກຍຸບໄປແລ້ວຢ່າງເປັນທາງການ ອົງການຂ່າວຝຣັ່ງອ້າງຄໍາເວົ້າຂອງເຈົ້າໜ້າທີ່ມຽນມາທ່ານນຶ່ງວ່າ ນາຍພົນອາວຸໂສ Than Shwe ທີ່ໄດ້ປົກຄອງປະເທດມາຕັ້ງແຕ່ປີ 1992 ນັ້ນບໍ່ໄດ້ໄປຮ່ວມໃນພິທີສາບານໂຕດັ່ງກ່າວ ອົງການຂ່າວດັ່ງກ່າວເວົ້າວ່າ ນາຍພົນ Ming Aung Hlaing ໄດ້ໄປຮ່ວມພິທີສາບານໂຕເຂົ້າຮັບຕໍາແໜ່ງໃນຖານະເປັນຫົວໜ້າຜູ້ບັນຊາການສູງສຸດຂອງກອງທັບແຫ່ງຊາດ ຊຶ່ງເປັນການສະແດງໃຫ້ເຫັນວ່າ ນາຍພົນ Than Shwe ໄດ້ລາອອກຈາກຕໍາແໜ່ງຜູ້ບັນຊາ ການທະຫານສູງສຸດນັ້ນ